Врз основа на член 95 од Законот за градежно земјиште (,,Сл. весник на РМ” бр. 15/15, 98/15, 193/15, 226/15, 31/16, 142/16, 190/16 и 275/19 ), чл. 36, с.1, т. 3 од Законот за локалната самоуправа (,,Сл.весник на РМ,, 5/02) и чл. 26. т.8 од Статутот на општина Прилеп (,,Сл.гласник на Oпштина Прилеп” бр.6/03 ,4/05, 11/08, 9/19, 5/21), Советот на Oпштина Прилеп на седницата одржана на 29.12.2022 година, донесе:

**П Р О Г Р А М А**

**ЗА УРЕДУВАЊЕ НА ГРАДЕЖНО ЗЕМЈИШТЕТО НА ПОДРАЧЈЕТО**

**НА ОПШТИНА ПРИЛЕП ЗА 2023ГОДИНА**

**Оваа Програма содржи:**

1. Простор кој е предмет на уредувањето;

2. Обемот на работите за подготвување и расчистување на градежното земјиште;

3. Обем и степен на опременост на градежно земјиште со oсновна и секундарна инфраструктура;

4. Приходи за финансирање на Програмата;

5. Расходен дел на Програмата

6. Висина на надоместокот за уредување на градежното земјиште и неговата распределба;

7. Начин на распределба на средствата за финансирање за изградба и одржување на инфраструктура;

8. Преодни и завршни одредби.

**1.Простор кој е предмет на уредувањето**

Како простор што се уредува се смета, изграденото и неизграденото земјиште на подрачјето на Општина Прилеп, утврдено со урбанистичките планови дефинирани во член 10, 31, 58, 93, 94, 95, 96, од Законот за урбанистичко планирање (Сл.весник на РМ бр.32/2020).

**2.Обем на работи за подготвување и расчистување на градежното земјиште**

Утврдување на обемот на работите за подготвување и расчистување на градежното земјиште опфаќа:

- Изработка и донесување на урбанистички планови,

- Обезбедување на геодетска подлоги и елаборати

- Изработка на елаборати за експропријација за изградба на објекти од комунална инфраструктура.

- Регулирање на имотно правните односи со сопствениците на имотите

- Програмирање на уредувањето

**3. Обем и степен на опременост на градежно земјиште со објекти од основната и секундарната инфраструктура**

Под степен на уреденост на градежното земјиште се подразбира обемот на опременоста на земјиштето со објекти и инсталации од комунална инфраструктура за задоволување на заедничката и индивидуална комуналната потрошувачка, до границите на градежната парцела.

Комуналните приклучоците на објектот до приклучните местана примарната и секундарната мрежа (до границата на градежната парцела), паѓаат на терет на инвеститорот, затоа што истите се составен дел на инсталациите на објектот и остануваат негова сопственост.

Доколку постојат претходно изградени комунални инсталации во склоп на градежната парцела, и е потребно нивно дислоцирање или нивна заштита, трошоците што ќе се направат паѓаат на товар на инвеститорот, односно на корисникот на локацијата.

3.1. Степенот на уреденост на градежното земјиште надвор од градежна парцела, кој може да биде **ОСНОВЕН, ПОВИСОК** и **ПОНИЗОК**, се дефинира како следи:

**ОСНОВЕН СТЕПЕН - Карактеристики на уредувањето: -**Неперечени пристапи од улицата до границите на градежната парцела, тротоари, пешачки патеки

- Атмосферска канализација; - Фекална канализација; - Водоводна мрежа ; - Улично осветлување; - Подземна електрична мрежа

**ПОВИСОК СТЕПЕН - Карактеристики на уредувањето** Ги опфаќа објектите од основниот степен, и содржи уште: - Сообраќајни патеки за заштита од пожар, пристапни патишта за возила, паркинг-простори, -ПТТ (оптичка -телекомуникациска ) мрежа -Пречистителна станица за отпадни води

**-**Гасоводна мрежа

**ПОНИЗОК СТЕПЕН - Карактеристики на уредувањето** - Непречен пристап до градежна парцела - Сопствено водоснабдување

- Сопствено прифаќање на отпадни води (пречистителна станица) - Нестандардно улично осветлување

Пресметката на надоместокот ќе се утврдува согласно констатиран степен на уредување на земјиштето, при увид на предметната локација. Во случај да инвеститорот сам, на свој трошок го уреди градежното земјиште со комунална инфраструктура, притоа не плаќа надоместок, а изградените објекти и инсталации се потврдуваат преку постапката за издавање на одобрение за градење, и конечно се предаваат во владение на општината.

**4. ИЗВОРИ НА ФИНАНСИРАЊЕ НА ПРОГРАМАТА - ПРИХОДИ**

Средствата за финансирање на Програмата за уредувањето на градежното земјиште за 2022 година, се во согласност со Буџетот на општина Прилеп за 2022 г.

**РАСХОДЕН ДЕЛ НА ПРОГРАМАТА**

**EAO- КАПИТАЛНИ ТРОШОЦИ НА ОПШТИНАТА**

**Изработка на проекти за општествени згради, високоградба и други проекти и ревизии**

* Основен проект за реконструкција за спортска сала „Партизан“................... 250 000,00ден.
* Основни проекти за потпорни зидови............................................................. 300 000,00ден.
* Основен проект (со Идеен) за Катна Гаража.................................................. 250 000,00ден.
* Ревизија на основни проекти ( oд наведените проекти) ............................... 200 000,00ден.

**Вкупно ЕА0= 1.000.000,00 ден.**

**GD0 - ПРОЕКТИ ЗА ЕНЕРГЕТСКА ЕФИКАСНОСТ (Изработка на Проекти за Примарна Гас.Мрежа)**

- Проектна документација за гасификација на град Прилеп(доплата)

**Вкупно GD0 = 1.111.000,00 ден.**

**F10 - УРБАНИСТИЧКО ПЛАНИРАЊЕ И УРЕДУВАЊЕ НА ПРОСТОРОТ**

**1. Изработка на урбанистички планови** и **планско проектна документација:**

- Детални урбанистички планови**:** Четврт12, блок 12.3, Четврт 3, блок 3.1 , четврт 3 Блок 3.12

- Беровци и Големо и Мало Коњари

- Изработка на „Урбанистички план за село“ за селата Тополчани, Ерековци, Мажучиште, Селце, Кадино село, Галичани, Алинци, Ново Лагово, Витолиште, Чепигово, Клепач, Подмол, Загорани, Голем Радобил, Веселчани, Крушевица, Штавица, Тројкрсти, Дабница, Бонче, Волково, Старо Лагово, Беловодица, Плетвар, Шелеверци, Тројаци, Прилепец, Ракле, Манастир и Леништа

**Вкупно F10 = 24. 111.000,00 ден.**

**2. Изработка на Урбанистички проекти за инфраструктура за:**

* + Одвод на атмосферски отпадни води на делница од улица ,,Цане Кузманоски,,апр.700м.
* Одвод на атмосферски отпадни води делница по тротоар од ул.„Александар Македонски,, дел кај ул.,,Димо Наредникот,,,300м.
* Транзитен вод за дел од проток на ободен канал во КО Варош - (апр. 1400м)м.
* Делници за атмосферска канализација на поедини улици низ градот - 800,оо м.

(согласно потреби на ЈКП ВИК)

* Делници за фекална канализација на поедини улици низ градот- 800,оо м.

(согласно потреби на ЈКП ВИК)

* Делови од локален канализациски систем со прочистителни станици во населени места во општината (апр1500м1)
* УП за Инфраструктура-Кружен тек на вкрстување на Бул.Гоце Делчев и К.Јосифоски (Тинекс)
* УП за Инфраструктура ул.Орде Чопела (Влез во градот од страна на Нови Градски Гробишта)
* УП за Инфраструктура за улица Победа, дел (од Ј.Јорданоски до А.Македонски)
* УП за Инфраструктура за општински патишта Л600195529-дел и Л600195530-дел (обиколница Исток од Сивец до А1)
* УП за водоснабидителни системи во градот и населените места во општината (апр.5000м1) (согласно потреби на ЈКП ВИК)

**Вкупно: 1. 200.000, 00 ден.**

**3**. **Изработка на Ревизии на урбанистички планови и Планско проектна документација (урбанистички проекти)**

- Ревизии за ДУП, УПС, УПВНМ,

- Урбанистички проекти

**Вкупно: 900 000ден.**

**4. Изработка на документација за животната средина - за влијаније врз животната средина и геомеханички испитувања и хидрологија**

- Елаборат за заштита на животна средина

- Елаборат за геомеханички испитувања

- Елаборат за хидролошки студии

**Вкупно: 250 000ден.**

**5. Изработка на ажурирани геодетски подлоги и**

**геодетски елаборати за посебна намена и други геодетски услуги**

**Вкупно: 750 000ден.**

**Се вкупно F10 = 27.211.000 ден.**

**J00 - ОДРЖУВАЊЕ НА УРБАНА ОПРЕМА**

Клупи, канделабри, корпи за отпад и друго ....................................................................600 000ден.

Одржување на јавни површини...................................................................................... 1 400 000ден.

**Вкупно Ј00 = 2 000 000 ден.**

**ЈЗ0 - ЈАВНО ОСВЕТЛУВАЊЕ**

1. Потрошена електрична енергија .................................................................................... 31.000.000 ден.

1.1. Дистрибуција на електрична енергија......................................................................... 5.000.000 ден.

2. Ситен инвентар,алат и др. материјали за одржување .................................................. 5.000.000 ден.

3. Поправки и одржување на опремата .............................................................................. 4.000.000 ден.

4. Субвенција за Енерго Прилеп........................................................................................... 10.000.000 ден.

**Се вкупно ЈЗ0 55.000.000 ден.**

**Ј40 - ЈАВНА ЧИСТОТА**

- Одржување на други зелени површини

**Вкупно Ј40 = 19 200. 000 ден.**

**Ј50 – ЈАВЕН ЛОКАЛЕН ПРЕВОЗ НА ПАТНИЦИ**

**Вкупно Ј50 = 5.800.00 ден**

**Ј60 - ОДРЖУВАЊЕ И ЗАШТИТА НА ОПШТИНСКИ ПАТИШТА И УЛИЦИ И РЕГУЛИРАЊЕ НА РЕЖИМОТ НА СООБРАЌАЈ**

1. Зимско одржување ............................................................................................................ 12.000.000 ден.

2. Одржување на други градби ( хоризонтална, вертикална сигнализација и др.)........... 8.000.000 ден.

3. Надзор над одржувањe на градби (над зимско и х.и в.сигнализација)..............................500.000 ден.

**Се вкупно Ј60 = 20. 500 000 ден.**

**Ј7О - ОДРЖУВАЊЕ И КОРИСТЕЊЕ НА ПАРКОВИ И ЗЕЛЕНИЛО**

- Субвенции за ЈП Комуналец

**Вкупно Ј70 = 17. 400.000 ден.**

**Ј80 - ДРУГИ КОМУНАЛНИ УСЛУГИ**

1. Дезинфекција, дезинсекција и дератизација ....................................................... 2 500 000 ден.
2. Услуги за одводнување – такса кон ,,Прилепско поле,,........................................ 1 500 000ден.
3. Рушење на објекти и дислоцирање на постоечка инфраструктура.................... 500.000ден.
4. Квалитет на вода и воздух ........................................................................................ 100.000 ден.

**Се Вкупно Ј80 = 4.600.000 ден.**

**ЈА0 - ИЗГРАДБА НА ЈАВНО ОСВЕТЛУВАЊЕ**

**1. Изработка на Проектна документација - основни проекти и ревизија од областа на јавното осветлување, за следниве локации:**

* ул.,, 5та Прилепска ,, дел....................150 метри;
* ул.,,А.Македонски-дел.....................,1350метри;
* ул.,,Кеј 1-ви Мај“ (од ул. Димо Наредникот до ,,железнички мост“) апр. L= 600 м1
* ул.,,Васил Главинов“ - дел, апр. L= 300 м1
* Ул.,,Димче Антулески“ (над нова детска градинка Точила) апр. L= 100 м1
* за други локации во градот и населените места во општината апр. L= 1000 м1

**Вкупно: 600 000 ден.**

**2. Изградба на објекти во енергетиката - јавно осветлување, за следниве локации:**

* Ул.,,Александар Македонски“ – дел, апр. L= 1350 м1
* Ул.,, 5та Прилепска Бригада“- дел, апр. L= 150 м1
* Други улици во градот или населените места апр. L= 1000 м1

**Вкупно 1.000.000 ден.**

**3. Реконструкција на објекти во енергетиката - реконструкција на јавно осветлување**

- Замена и вградување на постојни светилки со ЛЕД економични светилки во градот Вкупно **1 .500.000 ден.**

**Се вкупно ЈА0 3. 100.000 ден.**

**ЈD0 - ИЗГРАДБА И РЕКОНСТРУКЦИЈА НА ОПШТИНСКИ ПАТИШТА И УЛИЦИ**

**1 – Изработка на Основни проекти со комплетна потребна инфраструктура и Ревизија**

* Кружен тек на вкрстување на Булевар „Гоце Делчев“ и улица „К.Јосифоски“
* Улица „Орде Чопела“ - дел
* Улица „Победа“- дел (од улица „Ј.Јорданоски“ до улица „А.Македонски“) со мост над градска река
* Општински патишта Л600195529-дел и Л600195530-дел (обиколница „Исток“ од Р1312 до А1)
* Ст Улица ,,Ст 1,, во УЕ6- УБ 6.01 Плански опфат ,,3,,
* Новопланирана улица ,,Пере Тошев,,
* Новопланирана улица Ср9.,,201,,-дел, во Точила - Четврт 2 Блок 2.3
* Кеј 19ти Септември (тротоар со велосипедска патека)
* Кеј на ул Бранко Секулоски
* Улици во градот и населените места

**Вкупно: 3 000 000 ден.**

**2 – Изградба и реконструкција на улици и општински патишта**

* Улица „Цане Илиоски“-краци во УАЕ 12
* Кружен тек на вкрстување на Булевар „Гоце Делчев“ и улица „К.Јосифоски“
* Улици во градот и населените места

**Вкупно: 13.000.000 ден.**

**3 . Одржување, ударни дупки, прокопи, тампонирање и др. работи на улици, општински патишта, изградба на тротоари и пешачки улици и патеки**

* Кеј „19ти Септември“ (тротоар и велосипедска патека)
* Кеј на ул. „Бранко Секулоски“
* Улици во градот и населените места

**Вкупно: 10.000.000 ден.**

**4 - Надзор над изградба, реконструција и одржување на улици и општински патишта**

**Вкупно: 1 000 000 ден.**

**5 - Надомест за одземен имот**

* Улица „Орде Чопела“
* Улицата „Павел Шатев“ во УАЕ бр.11,дел (КП 8114/2; 8104 и др.)

**Вкупно: 500.000 ден**

**Вкупно ЈDО : 27 500 000 ден**

**ЈDА - РЕХАБИЛИТАЦИЈА НА УЛИЦИ НА ТЕРИТОРИЈАТА НА ОПШТИНА ПРИЛЕП**

Улица „Браќа Ламески“; „Мице Козар“; „Пиринска“; „Круме Волнароски“; „Митко Цветаноски“; „Кирил и Методиј“; „Мукос“; „Ладо Лапецот“; „Булевар Гоце Делчев“; „Ленин-крак„ ; „Димо Наредникот“,„Пчиња“; „Мечкин камен“; „3-ти Ноември“; „Христо Узунов“; „Петар Поп Арсов“; „Комитска“; „Страшо Пинџур“; „Браќа Талески“; „Охридска“; „Пере Темелкоски“; „Тоде Крстески“; „Ице Балкански“;„Цена Оџоска“; „Јоска Јорданоски“; „Наум Наумоски Борче“; „Орде Тодороски Шемко“; „Нане Наумоски“; Панко Брашнаров“; „Гемиџиска“; „Ѓоре Ѓорески“; „Павел Шатев“; „Рајко Жинзифив“; „Сашо Китаноски“; „Диме Мирчески Бањарот“; „Цане Павлоски Џгуре“; „Димко Костоски Мирисал“’;„Цар Самоил“; „Цане Коњарец“, Цена Џинорозот“; „Благоја Николоски“; „Борка Талески„; „Пенка Котеска“;„Владо Стојаноски“; „Мариовска“; улици и општински патишта на територијата на општина Прилеп

**Вкупно ЈDА : 40.000.000 ден.**

**JG0 - ИЗГРАДБА НА СИСТЕМИ ЗА ВОДОСНАБДУВАЊЕ**

**1.Изработка на Основни Проекти за линиски инфраструктурни градби и хидро-технички објекти**

* Изградба на капацитети за водоснабдување..............................

**Вкупно 250.000 ден.**

**2. Изработка на Ревизија**

* Основен проект за дел од ,,Локален водоснабдителен систем- Водоводна мрежа и хидротехнички објекти (препумпни станици, бунари, потисен цевовод и др.) во с.Канатларци, од постоен експлоатационен бунар“ ( 4 800м1).
* Основен проект за ,,Водоснабдување на Манастирски Комплекс Трескавец, кај Прилеп“ (1004м1)
* во други проекти во градот и населените места во општината (апр.5000м1)

**Вкупно 50.000 ден.**

**3. Елаборати за хидролошки испитувања** **со цел изнаоѓање нови извори за вода**

- обиколница, мост Табана, мост Победа

**Вкупно 500.000 ден.**

**Се вкупно JG0 = 8**00 000 ден.

**JGА - ИЗГРАДБА НА ДЕЛ ОД ЛОКАЛЕН ВОДОСНАБДИТЕЛЕН СИСТЕМ**

**ВОДОВОДНА МРЕЖА И ХИДРОТЕХНИЧКИ ОБЈЕКТИ ВО С. КАНАТЛАРЦИ**

**Се вкупно JGА = 18 423** 000 ден.

**JK0 - ЈАВНА ЧИСТОТА – КАПИТАЛНИ РАСХОДИ**

* + Капитални субвенции за јавен превоз-Набавка на возило за смет (рата)

**Вкупно ЈКО = 1.239 000 ден**

**ЈNA – ПОСТАВУВАЊЕ НА ПАРКИНЗИ КАКО МОДУЛАРНИ КОНСТРУКЦИИ**

**Вкупно ЈNA = 19.740.000ден**

**JP0 - ЈАВЕН ПРЕВОЗ – КАПИТАЛНИ РАСХОДИ**

* Капитални субвенции за набавка на нови автобуси за градски превоз

**Вкупно JP0 = 7.567.000 ден.**

**LA0 - СПОРТ И РЕКРЕАЦИЈА (КАПИТАЛНИ РАСХОДИ)**

* Доизведба на деловни простори (Б1)(подтрибински простор)

**Вкупно LA0 = 7.000.000 ден.**

**R10 - ЗАШТИТА НА ЖИВОТНА СРЕДИНА И ПРИРОДА**

**Вкупно R10 = 2.000.000 ден.**

**VA0 – КАПИТАЛНИ РАСХОДИ ЗА ДЕТСКИ ГРАДИНКИ**

Изградба на ограден зид на детска градинка ...........................................2 500 000 ден.

**VA0 = 2 500 00 ден.**

**VAA - ИЗГРАДБА НА ДЕТСКА ГРАДИНКА**

Развојна програма

**Вкупно VAA = 44.423.000 ден.**

**6. ВИСИНА НА НАДОМЕСТОКОТ ЗА УРЕДУВАЊЕ НА ГРАДЕЖНОТО ЗЕМЈИШТЕ И НЕГОВА РАСПРЕДЕЛБА**

Трошоците за уредување на градежно земјиште, се утврдува согласно со реалните трошоци направени за соодветниот степен на уреденост на градежното земјиште со објекти на комунална инфраструктура. Висината на трошоците се пресметуваат по м2 на нова корисна површина што ќе се гради и претставува збир на нето површините на подовите на сите простории на објектот, согласно заверениот основен проект и анекс на основниот проект, помножен со коефициентот дефиниран во Правилникот за степенот на уредување на градежното земјиште со објекти на комуналната инфраструктура и начинот на утврдување на висината на трошоците за уредување во зависност од степенот на уреденост (,,Сл весник на РМ,, бр.193 од 18.10.2016год.) и Правилникот за изменување на Правилникот за степенот на уредување на градежното земјиште со објекти на комуналната инфраструктура и начинот на утврдување на висината на трошоците за уредување во зависност од степенот на уреденост (,,Сл весник на РМ,, бр.72 од 20.04.2018год.).

**Степенот на уреденост на градежно земјиште и висината на трошоците даден е во следната табела**

|  |  |  |  |  |
| --- | --- | --- | --- | --- |
|  | Индиви-  дуално  становање (евра/м2) | Колек-  тивно  становање (евра/м2) | деловни,комерцијални, јавни  и други објекти (евра/м2) | Административни делови на објекти од класа на намена Г, туристички комплекси, и одморалишта (класа на намена А4)  (евра/м2) |
| - повисок степен | 40 | 50 | 70 | 75 |
| - основен степен | 30 | 45 | 55 | 60 |
| - понизок степен | 20 | 30 | 40 | 45 |

Висината на надоместокот на подкровните и подпокривните простории, тераси, логии, скалишен простор и заеднички комуникации, помошни простории и др. e утврдена согласно правилникот за степенот на уредување на градежно земиште(Сл. Весник бр. 193 од 18.10.2016)

Висината на надоместокот за објекти од група на класи на намени Г – производство, дистрибуција и сервиси, ке биде 30% од висина на просечната нето плата во републиката за последната година помножена со коефициентот утврден во член 4 став 1 точка 4 во алинеја 2,3,4 од Правилникот за изменување на правилникот за степен на уредување на градежно земиште со објекти на комуналната инфраструктура (Сл. Весник на РМ бр72 од 20.04.2018)

Висината на надоместокот за објекти за производство на електрична енергија од обновливи на извори на енергија , ке биде 20% од висина на просечната нето плата во републиката за последната година (согласно член 1, точка 8 од Сл. Весник на РМ бр 16 од 24.01.2022) помножена со коефициентот утврден во став 1, точка 12 од овој член.

.

За линиски инфраструктурни објекти, се плаќа надоместок во зависност од должината која е прикажана во проектот и геодетскиот елаборат и тоа:

За должина од 1 м – 1 евро (во градежен опфат)

За должина од 1 м – 0.5 евра (надвор од градежен опфат)

Надоместоците изразени во евра се пресметуваат во денарска противвредност, по среден курс на Народна банка на Република Македонија на денот на изготвување на пресметката.

Не се плаќа надомест за уредување на градежно земјиште за објекти што ќе ги гради Општина Прилеп - Локална самоуправа и објекти ослободени со Одлука на Советот на Општина Прилеп.

Јавните претпријатија кои вршат комунални дејности на подрачјето на Општина Прилеп, плаќаат за уредувањето на градежното земјиште во висина од 30% од вредноста на објектите од комуналната инфраструктура што се градат, а се од нивна надлежност.

По иницијатива на жителите на градот и населените места, а во услови кога истите се заинтересирани со месен самопридонес да учествуваат во уредувањето на градежното земјиште, населението ќе учествува со 50% од вредноста на комуналните објекти и инсталации.

Меѓусебните права и обврски за уредувањето на градежното земјиште врз основа на документ за сопственост, извод од план и основен проект заверен од Општина Прилеп, се уредуваат со Договор склучен помеѓу инвеститорот и Градоначалникот на Општината.

До колку вкупниот пресметан просечен надоместок за конкретната локација не ги покрива трошоците за уредување на истата, надоместокот ќе се плаќа по стварно направените трошоци, по посебен трошковник, за уредувањето на локацијата и на соодветниот дел од пошироката локација што ќе се регулира со Анекс кон договорот за уредување на градежното земјиште.

Доколку постои водоводна и/или канализациона мрежа под објектот или на растојание од еден метар од надворешниот ѕид на објектот за кој се бара одобрение за градење, инвеститорот е должен да изврши реконструкција (изместување) на водоводната и/или канализациона мрежа на негова сметка, по претходно добиени хидротехнички услови од давателот на услугата.

Без добиена потврда од надлежниот субјект дека се целосно измирени обврските за надоместок за уредување на градежното земјиште, инвеститорот не може да добие дозвола за употреба на објектот и приклучоци на комуналната инфраструктура.

**Стимулативна регулатива за плаќање надоместок за уредување на градежно земјиште**

-Инвеститорот има право да поднесе барање за плаќање на надоместокот за уредување на градежно земјиште на рати со утврдена динамика на плаќање на следниот начин:

-инвеститорот е должен да уплати 50%(педесет проценти) од утврдениот износ во договорот, за надомест за уредување на градежно земјиште на денот на потпишување на договорот. Останатите 50%(педесет проценти) инвеститорот може да ги исплати на шест (6) рати .

**6.1 Распоред на надоместокот за уредување на градежно земјиште**

Во зависност од опременоста и опремувањето на градежното земјиште процентуалното учество на инфрастуктурните објекти и инсталации во уредувањето на градежното земјиште изнесува:

- Објекти и инсталации од заедничко инвестирање 30 %

- Објекти и инсталации од индивидуално инвестирање 70 %, од кои за:

фекална канализација 15 %, атмосферска канализација 20 %, водовод 7 %,

улично осветлување 10 %, коловоз асфалт 37 %, тротоари 11 %.

Сопственикот на градежното земјиште мора да обезбеди согласност за приклучување на објектот на соодветната примарна или секундарна мрежа за индивидуално инвестирање од соодветното комунално претпријатие. До колку за постојните комунални инсталации, инвеститорот не добие писмена потврда за исправност на истата од соодветното комуналното претпријатие, Општината ќе склучи Договор за регулирање на надоместокот за уредување на градежното земјиште, за индивидуално инвестирање на инсталациите.

**6.2 Надоместок за изградба на објекти во село, вон населени места и по УП**

Инвеститорите кои ќе градат станбени објекти во урбаното подрачје на населените места во Општина Прилеп, ќе плаќаат надоместок за уредувањето на градежното земјиште во висина од 10 % од надоместокот од Основниот степен во градот.

За останатите намени на објекти, ќе се плаќа 30 % од Основниот степен во градот, освен за производство дистрибуција и сервиси (класа на намена Г), угостителски, туристички,хотелски комплекси и одморалишта (класа на намена А4).

Доколку до градежната парцела има поставено инфраструктура, инвеститорот ќе плати надоместок во износ од Основниот степен во градот, према процентот даден во точка 6.1. од оваа Програма.

Инвеститорите кои ќе градат во урбаното подрачје согласно на Урбанистичкиот план вон населени места или Локална урбанистичка планска документација во Општина Прилеп, ќе плаќаат надоместок за заедничкото инвестирање во износ од 30 % од Основниот степен во градот, освен за производство дистрибуција и сервиси (класа на намена Г), угостителски, туристички, хотелски комплекси и одморалишта (класа на намена А4.

Доколку до градежната парцела има поставено инфраструктура, инвеститорот ќе плати надоместок во износ од Основниот степен во градот, према процентот даден во точка 6.1. од оваа Програма.

Овие инвеститори сами си го уредуваат градежното земјиште на потесната локација и си обезбедуваат приклучок на комуналните инсталации.

**7. НАЧИН НА РАСПРЕДЕЛБА НА СРЕДСТВАТА ЗА ФИНАНСИРАЊЕ ЗА ИЗГРАДБА И ОДРЖУВАЊЕ НА ИНФРАСТРУКТУРАТА**

Во случај кога градежното земјиште е уредено со изградена основна инфраструктурна мрежа, а во локалитетот каде се наоѓа градежната парцела нема или не е целосно изградена секундарната инфраструктура, а сопственикот на земјиштето инсистира сам со свои средства да ја гради истата согласно заверена техничка документација за градење, должен е на Локалната самоуправа за изградената основна мрежа, да и надокнади трошок во висина од 30 % од надоместокот за уредување на градежното земјиште утврден со Програмата и да овозможи на идните сопственици на земјиштето приклучување на инфраструктурните мрежи без да му платат надоместок.

Инфраструктурната мрежа што ќе ја гради сам треба да биде технички примена од соодветното комунално претпријатие и истата да ја предаде на локалната самоуправа без надоместок.

За изграден објект или комунална инфраструктура, која технички е примена и со неа стопанисува соодветно надлежно претпријатие, по барање на инвеститорот ќе му биде одбиен процент од индивидуалното задолжение за користење на тој објект или инсталација.

Оваа изградена инфраструктурна мрежа мора да биде предадена на локалната самоуправа без надоместок, да се овозможи приклучување на нови идни корисници на земјиштето, а новите корисници на земјиштето да и надоместат на локалната самоуправа целосен надоместок за уредување на градежното земјиште.

Водоснабдителен или канализационен систем изграден со средства на граѓани, домашни и странски донатори или други корисници, со договор се отстапува на управување на давателот на услугата и претставува целина на единствениот водоснабдителен или канализационен систем.

**8. ПРЕОДНИ И ЗАВРШНИ ОДРЕДБИ**

1. За спроведувањето на оваа Програма надлежен е Градоначалникот на Општина Прилеп.

2. Програмата влегува во сила наредниот ден од денот на објавувањето во ,,Сл.гласник на Општина Прилеп”.

Број 09-4615/15 ПРЕТСЕДАТЕЛ

29.12.2022 година на Совет на Општина Прилеп

Прилеп Дејан Проданоски